ຄ້າຍ​ ພວກປະທ້ວງ ແຫ່ງສຸດທ້າຍ ໃນຮົງກົງ ຖືກມ້າງແລ້ວ
ພວກ​ປະ​ທ້ວງ ​ໄດ້​ຂັດ​ຂວາງ​ແຕ່ພຽງເລັກນ້ອຍ ​ໃນຂະນະ​ທີ່​ ທິມງານ​ຂອງ​ເຈົ້າໜ້າ​ທີ່ ​ລັດຖະບານ ​ເຄື່ອນ​​​ໄຫ​ວເຂົ້າ​ໄປ ເພື່ອມ້າງຄ້າຍ ຍົກຍ້າຍເອົາສິ່ງຂອງຕ່າງໆ ອອກໄປ.
ບັນດາເຈົ້າໜ້າທີ່ຮົງກົງໄດ້ມ້າງຄ້າຍຜ້າຕັ້ງແຫ່ງສຸດທ້າຍຂອງ ການປະທ້ວງຢ່າງໃຫຍ່ ເມື່ອປີກາຍນີ້ ທີ່ບໍ່ປະສົບຜົນສຳເລັດ ໃນການກົດດັນ ໃຫ້ປະຕິຮູບ ໄປສູ່ປະຊາທິປະໄຕ ຢູ່ໃນເຂດ ປົກຄອງຂອງຈີນແຫ່ງນີ້ ພວກປະທ້ວງ ໄດ້ຂັດຂວາງແຕ່ພຽງເລັກນ້ອຍ ໃນຂະນະທີ່ ທິມງານຂອງເຈົ້າໜ້າທີ່ລັດຖະບານ ເຄື່ອນໄຫວເຂົ້າໄປ ໃນ ວັນພຸດມື້ນີ້ ເພື່ອເກັບກູ້ເອົາພວກຕູບຜ້າຕັ້ງ ປ້າຍຄຳຂວັນ ແລະ ສິ່ງຂອງອື່ນໆ ທີ່ຍັງເຫຼືອຢູ່ໜ້ອຍນຶ່ງ ຢູ່ຄ້າຍພວກປະທ້ວງ ນອກອາຄານສະພານິຕິບັນຍັດ ນັ້ນ ອອກໄປ ທ່ານ Simon Wong ຜູ້ປະທ້ວງໄວ 71 ປີ ເວົ້າວ່າ ໃນຈຸດສູງສຸດຂອງການປະທ້ວງ ເຊິ່ງໄດ້ເລີ້ມຕົ້ນຂຶ້ນເມື່ອເດືອນກັນຍາ ປີກາຍນີ້ ພວກປະທ້ວງຫຼາຍໝື່ນຄົນ ພາກັນລົງສູ່ທ້ອງຖະໜົນຂອງຮົງກົງ ເພື່ອກົດດັນໃຫ້ມີການປ່ຽນແປງ ໃນວິທີ ທີ່ເຂດປົກຄອງ ທຳການເລືອກເອົາບັນດາຜູ້ນຳຂອງຕົນນັ້ນ ຫຼັງຈາກຄວາມພະຍາຍາມ ທີ່ຈະທັບມ້າງ ພວກປະທ້ວງໂດຍເຈົ້າໜ້າທີ່ຕຳຫຼວດ ໃຊ້ແກັສ ນ້ຳຕາ ແລະ ສະເປໝາກເພັດ ໄດ້ລົ້ມແຫລວ ບັນດາເຈົ້າໜ້າທີ່ ກໍໄດ້ອະນຸຍາດໃຫ້ພວກ ປະທ້ວງຢູ່ຕໍ່ໄປ ແຕ່ໃນທີ່ສຸດ ກໍໄດ້ຖືກທັບມ້າງ ສະຖານທີ່ຈັດຕັ້ງການປະທ້ວງ ໂດຍສ່ວນ ໃຫຍ່ ໃນເດືອນທັນວາປີກາຍນີ້ ປັກກິ່ງໄດ້ປະຕິເສດ ທີ່ຈະຍິນຍອມ ຕໍ່ຂໍ້ຮຽກຮ້ອງຂອງພວກປະທ້ວງ ທີ່ຢາກໃຫ້ມີການປ່ອນບັດເລືອກເອົາຜູ້ບໍລິຫານຮົງກົງ ໃນປີ 2017 ເປັນແບບປະຊາທິປະໄຕຢ່າງຄົບຖ້ວນ ແຕ່ແທນທີ່ ປັກກິ່ງໄດ້ຮັບຮອງຮ່າງກົດໝາຍ ທີ່ຢືນຢັດວ່າ ບັນດາຜູ້ສະໝັກທັງໝົດ ຕ້ອງໄດ້ຮັບການ ກວດສອບໂດຍ ຄະນະກຳມະການ ທີ່ປະກອບດ້ວຍຜູ້ທີ່ພັກດີຕໍ່ ຈີນແຜ່ນດິນໃຫຍ່ ສະພານິຕິບັນຍັດຂອງຮົງກົງ ເມື່ອອາທິດແລ້ວນີ້ ໄດ້ຍັບຍັ້ງ ມາດຕະການດັ່ງກ່າວ ຍ້ອນ ສະມາຊິກຝ່າຍຄ້ານ ຜູ້ທີ່ມອງເຫັນວ່າ ການປະຕິຮູບນັ້ນ ເປັນແຜນການຂອງ   ໃນຂະນະນີ້ ຜູູ້ນຳຂອງດິນແດນດັ່ງກ່າວນີ້ ຈະສືບຕໍ່ ຖືກເລືອກ ເອົາ ໂດຍສະມາຊິກ ຄະນະກຳມະການ ຈຳນວນ 1200 ຄົນ ຕໍ່ໄປ